**I УВОДНА РАЗМАТРАЊА**

 Сваки правни поредак садржи систем норми којима се уређују кажњива понашања,
услови казненоправне одговорности и казненоправне мјере (казнене санкције) које се
примjењују према субјектима ових правних деликата. У тоm смислу основу казненог
права сачињавају систем деликата и правила о одговорности и кажњивости.

 Разумijе се да свако друштво на свој начин уређује област друштвених односа у којима интервенише казненим санкцијама, сходно својимпотребама*.* Смисао утврђивања
кажњивих понашања и услова за примену казнених санкција је у заштити друштва и
конкретног правног поретка од оних понашања његових чланова која су у про-
тиврјечности са правно уређеним односима и оним општим и индивидуалним вриједностимакоје друштво мора да уважава, јер без њих не може нормално да функционише. Због тога је и тај систем правних норми примарно одређен својом функцијом.

 Према томе, право настоји да једном специфичном категоријом правних норми утврди она понашања која су самом праву противна (*противправна*) и да за субјекте који
су носиоци таквих понашања предвиди посебан, мање или више „*оштар третман”.* Оно тим путем настоји даделује*,* то јест да утиче како на субјекте већ учињених деликата да се
убудуће тако не понашају (*специјална превенција*) тако и на потенцијалне субјекте
таквог понашања (*генерална превенција*). Поред осталог, и тим путем остварују се
релативно подношљив социјални мир, ред и правичност.

 С обзиром на то да су природа и степен *друштвене штетности* ових понашања различити, нормално је што се ова њихова фактичка и материјална различитост одражава и на њихов формалноправни статус. Због тога се различита кажњива понашања унутар једног друштвеног и правног поретка различито третирају. Тај њихов различит третман огледа се у више праваца, а пре свега у различитом степену казни и прeкора друштва према деликвентним субјектима.

 Како ће бити уређен *систем* кажњивих понашања зависи од оцјене сваког друштва. У најширем смислу овде је реч о криминалнополитичком ставу друштва према социјалним вриједностима, а друштво је у овом случају представљено у доносиоцу правних норми (*нормодавцу*). Од овог става зависи не само које ћеврсте (*категорије*) правно кажњивих понашања постојати у правном систему већ и којој ће од усвојених врста понашања припадати конкретно понашање одређено правним нормама. Рјешавање
ових питања је не само значајно, већ и тешко. Њихово рjешавање подразумјева висок
степен стручности, као и осећај завредносни систем друштва чији је правни поредак у
питању и чије право увек мора бити облик и израз тогвредносног система*.* Да би се
обавио овај посао, потребан је темељит и цјеловит увид у важећи правни систем и његове
могућности. То је подручје *правне политике.*

 У погледу уређивања *система* кажњивих понашања, правни пореци међусобно се
разликују. Тако се може прихватити само једна категорија кажњивих понашања (кривична
дјела), које се унутар себе разврстава по разним критеријумима, углавном с обзиром на
запрећену казну за субјекте кажњивих деликата (тродиобни систем кривичних дjела).